เรื่องร้องเรียน (ถนน,สะพาน,ร้องเรียน,ท่อระบายน้ำ,ความปลอดภัย,น้ำท่วม) วันที่ 2023-06-14 06:20:30 — แขวงคลองชักพระ เขตตลิ่งชัน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660024194
ขอให้แก้ไขปัญหาน้ำท่วมขัง ,การทำความสะอาดสะพานลอยคนเดินข้าม และการตัดพุ่มไม้ บริเวณโรงเรียนโพธิสารพิทยากร ถนนพุทธมณฑลสาย 1 แขวงบางระมาด เขตตลิ่งชัน กรุงเทพมหานคร เนื่องจากผู้ร้องแจ้งว่าถนนด้านหน้าโรงเรียนฯ เมื่อฝนตกน้ำจะท่วมขังบ่อยครั้ง เด็กนักเรียนต้องเดินลุยน้ำท่วม ซึ่งทราบว่าสาเหตุที่น้ำท่วมขังเพราะด้านหน้าโรงเรียนฯ มีท่อระบายน้ำเพียงท่อเดียว เมื่อฝนตกทำให้ระบายน้ำไม่ทัน และถัดจากโรงเรียนฯ ไป ระยะทางไม่เกิน 1 กิโลเมตร (ไม่ทราบระยะทางแน่ชัด) และอยู่ถัดจากร้านจำหน่ายก๋วยเตี๋ยวหมูตำลึง ประมาณ 50 เมตร ถนนจะมีลักษณะเป็นแอ่ง เมื่อฝนตกน้ำจะท่วมขัง ไม่ระบายออก ทำให้เด็กนักเรียนที่เดินไปรอรถ หรือรอผู้ปกครองมารับต้องเดินลุยน้ำ และประชาชนไม่ได้รับความสะดวกในการสัญจร จึงเห็นควรมีการจัดทำท่อระบายน้ำเพิ่ม นำปูนมาเติมให้เต็มพื้นผิวถนนเพื่อไม่ให้เกิดแอ่งน้ำ เพื่อลดปัญหาน้ำท่วมขังบริเวณดังกล่าว ประกอบกับด้านหน้าโรงเรียนฯ จะมีสะพานลอยคนเดินข้าม ซึ่งจะมีนักเรียนมานั่งรอผู้ปกครองมารับบนสะพาน แต่พบว่าสภาพบนสะพานลอยสกปรกมาก ไม่มีเจ้าหน้าที่เข้ามาทำความสะอาด รวมทั้งก่อนถึงหน้าโรงเรียนฯ และก่อนถึงสะพานลอย จะมีจุดจอดรถแท็กซี่สาธารณะจอดรอรับส่งผู้โดยสาร ซึ่งบริเวณนั้นจะมีพุ่มไม้ กำแพง โดยผู้ขับขี่รถแท็กซี่ฯ จะมีพฤติกรรมปัสสาวะใส่พุ่มไม้ กำแพง ทำให้เกิดกลิ่นเหม็นรบกวน สกปรก รวมทั้งเคยรับทราบจากเจ้าหน้าที่ตำรวจว่าพุ่มไม้มีลักษณะเป็นร่อง เด็กนักเรียนเดินสะดุดบ่อย และเด็กนักเรียนเคยทำสิ่งของหล่นหาย ลักษณะของพุ่มไม้เกะกะ ทำให้มักหาสิ่งของที่สูญหายไม่เจอ จึงเห็นว่าควรมีการเข้ามาทำความสะอาดสะพานลอย พิจารณาตัดพุ่มไม้ออก เพื่อมิให้ผู้ขับขี่ฯปัสสาวะใส่ และสะดวกลดการเกิดอุบัติเหตุกับเด็กนักเรียน ที่เดินผ่านด้วย (ผู้ร้องประสงค์ให้ปกปิดชื่อและหมายเลขโทรศัพท์)//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata